കര്ഷക സമരത്തിന് ഐക്യദാര്ഢ്യം ജില്ലയില് ഹര്ത്താല് പൂര്ണം പാലക്കാട്: കര്ഷക സമരത്തിന് പിന്തുണയുമായി നടന്ന ഭാരത് ബന്ദ് ജില്ലയില് പൂര്ണം. കടകമ്ബോളങ്ങള് പൂര്ണമായി അടഞ്ഞ് കിടന്നു. പൊതു ഗതാഗതത്തിനൊപ്പം സ്വകാര്യ വാഹനങ്ങളും നിരത്തില് നിന്ന് വിട്ടുനിന്നതോടെ ജില്ല നിശ്ചലമായി. ഡല്ഹിയിലെ കര്ഷകരുടെ പോരാട്ടങ്ങള്ക്ക് വില കല്പ്പിക്കാത്ത കേന്ദ്രഭരണത്തിനെതിരായി ജില്ലയിലെ വിവിധയിടങ്ങളില് പ്രതിഷേധ പ്രകടനം നടന്നു. പാലക്കാട് നഗരത്തില് സംയുക്ത ട്രേഡ് യൂണിയന് കര്ഷക സമരസമതിയുടെ നേതൃത്വത്തില് നടത്തിയ പ്രതിഷേധ പ്രകടനം സി.പി.എം ജില്ലാ സെക്രട്ടറി സി.കെ. രാജേന്ദ്രന് ഉദ്ഘാടനം ചെയ്തു. സി.ഐ.ടി.യു ജില്ലാ ട്രഷറര് ടി.കെ. അച്യുതന് അദ്ധ്യക്ഷനായി. ഐ.എന്.ടി.യു.സി ജില്ലാ പ്രസിഡന്റ് ചിങ്ങന്നൂര് മനോജ്, കര്ഷക സംഘം ജില്ലാ സെക്രട്ടറി ജോസ് മാത്യൂസ്, ടി.കെ. നൗഷാദ്, പി.ജി. രാംദാസ്, എം. ഹരിദാസ്, കെ. കൃഷ്ണന്കുട്ടി, നാസര് കൊമ്ബത്ത് എസ്.ടി.യു, അബ്ദുള് അസീസ് എ.ഐ.ടി.യു.സി എന്നിവര് സംസാരിച്ചു. ഓരോ ദ്ദേശ സ്വയംഭരണ സ്ഥാപനങ്ങളിലും അഞ്ചിലധികം സ്ഥലങ്ങളില് കൊവിഡ് മാനദണ്ഡങ്ങള് പാലിച്ച് ആളുകള് പ്രതിഷേധത്തിന്റെ ഭാഗമായി. പത്രം, പാല്, ആശുപത്രി, ആംബുലന്സ്, മരുന്നുവിതരണം, വിവാഹം, അവശ്യ സര്വീസുകള് എന്നിവയെ ഹര്ത്താലില് നിന്ന് ഒഴിവാക്കിയിരുന്നു. മറ്റെല്ലാം മേഖലയും നിശ്ചലമായി. കെ.എസ്.ആര്.ടി.സിയും സ്വകാര്യ ബസുകളും ഓട്ടോ ടാക്സികളും പണിമുടക്കി. ആശുപത്രി ജീവനക്കാര്ക്കുള്ള കെ.എസ്.ആര്.ടി.സി സര്വീസ് മാത്രമാണ് ഉണ്ടായിരുന്നത്. സര്ക്കാര്, പൊതുമേഖലാ സ്ഥാപനങ്ങള്, ബാങ്കുകള് ഇവയൊന്നും പ്രവര്ത്തിച്ചില്ല. നിര്മ്മാണ മേഖലയിലും തൊഴിലാളികള് പണിമുടക്കിന്റെ ഭാഗമായി. ഹോട്ടലുകളെല്ലാം അടഞ്ഞ് കിടന്നു. വൈകീട്ട് ആറ് മണിക്ക് ശേഷം മാത്രമാണ് ചായക്കടകള് തുറന്നത്.